ફેસબુક પર વીડિયો નાખી વરિષ્ઠ બીએસએફ જવાનો પર ભષ્ટ્રાચારનો આરોપ લગાવનાર બીએસએફ જવાન તેજ બહાદુર યાદવના બચાવ માટે હવે તેનો પરિવાર પણ આગળ આવ્યો છે. બીએસએફ જ્યાં તેજ પર શરાબી હોવા અને પહેલા પણ વિવાદોમાં ફસાવવાની વાત કરી રહ્યું છે. ત્યાં જ તેની પત્ની શર્મિલાએ પતિના બચાવમાં કહ્યું છે કે જો તેમની માનસિક સ્થિતી યોગ્ય નથી તો પછી તેમને બોર્ડર પર કેમ ફરજ બજાવવા માટે મોકલવામાં આવ્યો હતો?